Kohtla mõis

Kohtla mõis (saksa keeles Kochtel) oli rüütlimõis Jõhvi kihelkonnas VirumaalEesti mõisaportaal(vaadatud 23.01.2016).

Omanikud
Kohtla mõisa on esmamainitud 1419. aastal ja see on vanim pidevalt eksisteerinud mõis kogu Jõhvi kihelkonnas. Kohtla mõis oli rajatud varasema küla (1241 Odris, Odryes) kõrvale, 1419 on mainitud nii mõisat (Kochtel) kui ka küla (Oddrys)Kohtla küla Ida-Viru maakonnas Toila vallas, KNR] Dictionary of Estonian Place names. Mõis rajati arvatavasti 15. sajandi algul selleks, et paremini majandada Lodede ulatuslikke maavaldusi. Pärast nende maade jagamist üksikute pärijate vahel tekkisid uued mõisad Kukrusele ja Eredale ning Kohtla kaotas oma esialgse tähtsuse.

Tõenäoliselt rajati mõis Kohtla-nimelise väikeküla asemele, mille ajalugu ulatub ilmselt muinasaega välja. Tegemist võib olla ka kunagise Eesti vanema suurmajapidamise ehk “mõisaga”.

Aastatel 1419–1678 kuulus Kohtla mõisale ainult pool Odrisi külast. 1549. aastal mainitakse Kohtla omanikuna Edise lossi valdajat ja Jõhvi kiriku patrooni Otto Tuvet. Millal ta mõisa ostis, ei ole täpselt teada. 1553. aastal ta Kohtla mõisa Johan BrackeligaKohtla mõis (Jõhvi khk), Kinnistute register Vinni mõisa vastu, 1597. aastal kulus mõis Rakvere linnusepealik Johann von BrackelileMoritz Brandis, Chronik oder älteste Liefländische Geschichte... Monumenta Livoniae Antiquae: Sammlung von Chroniken, Berichten, Urkunden und anderen schriftlichen Denkmalen und Aufsätzen, welche zur Erläuterung der Geschichte Liv-, Ehst- und Kurland's dienen,  (1561–1627).

Ühel keskaegsel kaardil kannab Kohtla isegi nime Brakelshof (Brakeli mõis). Jürgen Anthony Brackel, kes 1678. aastal mõisale teise poole Odrisi külast tagasi ostis, langes ise hiljem Põhjasõjas. Tema lesk Louise Margaretha asus elama Tartusse, kus abiellus uuesti ning müüs tühjana seisva ja osaliselt panditud maadega mõisa 1728. aastal Carl Gustav Stahlile. 1745. aastal vahetas Stahl Kohtla mõisa Tartumaal asuva Äksi mõisa vastu ja vahetusega kaasnesid kõik perekonnamõisaga seotud õigused, näiteks matusepaik ja loož Jõhvi kirikus.

Uueks omanikuks saanud Äksi mõisa valdaja Conrad Adolf Freytag von Loringhoven ei jäänud kohale aga kauaks ja 1750. aastal ostis mõisa talt 13 000 riigitaalri eest Otto Magnus von Stackelberg.

Otto Magnus von Stackelberg hakkas kokku ostma kohalikke mõisaid (1763 ka Ereda mõisa). Tema poeg Otto Magnus von Stackelberg sai 1775. aastal tänutäheks aktiivse diplomaatilise tegevuse eest krahvitiitli. Kuna Stackelbergi ulatuslike valduste peamõis asus Püssis, hakkas Kohtla rahvas teda nüüdsest suupärasemalt kutsuma lihtsalt “Püssi krahviks”. Edaspidi tuli Kohtlal leppida kõrvalmõisa staatusega ja omanik külastas seda heal juhul kord või paar aastas. Stackelbergidele kuulus mõis Eesti Vabariigi maareformini. 

1921. aastal jagati mõisa maad kruntideks ja endise mõisa keskusse hakkas tasapisi kujunema asula.

Kohtla – Kohtla-Nõmme
1931. aastal rajas Suurbritannia firma New Consolidated Gold fields Ltd. Kohtla raudteejaama juures Kohtla õlivabriku, mis kasutas toorainena põlevkivi, ning et mitte põlevkivi kaugelt transportida, rajati lähedusse 1937. aastal Kohtla kaevandus. Seoses Roodu-Nõmmele õlitööstuse rajamisega 1931. aastal ja põlevkivikaevanduse avamisega 1937. aastal kiirenes asula kasv tunduvalt ja 1945. aastal moodustati iseseisev Kohtla alev. Kohtla-Nõmme nimi võeti kohanimena kasutusele alles pärast Teist maailmasõda. 

Endine mõisahoone, milles 1933–1941 asus Kohtla kool, põletati 12. augustil 1941 Nõukogude vägede poolt, nagu ka suurem osa Kohtla-Nõmmest. Mõisa park on mingil kujul siiski säilinud.

Viited

Välislingid

Kohtla mõis (Jõhvi khk), Kinnistute register

Kategooria:Eestimaa fideikomissmõisad
Kategooria:Virumaa mõisad
Kategooria:Jõhvi kihelkond
Kategooria:Brackelite mõisad
Kategooria:Stackelbergide mõisad‎
Kategooria:Lodede mõisad